Talk:Darius Mažintas

Lithuanian text
Below is the text of the article in Lithuanian, for ease of reference and use of information. Yngvadottir (talk) 01:31, 10 July 2013 (UTC)

Darius Mažintas (g. 1982 m. kovo 7 d. Vilniuje) – pianistas, kultūrinių, edukacinių projektų iniciatorius, kultūros veikėjas, Lietuvos kultūros viceministras (nuo 2013 m. kovo mėn.).

Biografija

1988 metais įstojo į Nacionalinę M. K. Čiurlionio menų mokyklą, 2000 m. baigė B. Dvariono muzikos mokyklą ir tų pačių metų rudenį pradėjo studijas Lietuvos muzikos ir teatro akademijoje. 2005–2006 metais Darius Mažintas stažavosi pasaulinio garso G. Verdi konservatorijoje Milane, Italijoje. 2010 m. baigė meno aspirantūros studijas Lietuvos muzikos ir teatro akademijoje ir įgijo meno licenciato laipsnį.

2006–2010 metais Darius Mažintas organizavo edukacinį projektą „Muzikinio paveldo pristatymas Vilniaus bendrojo lavinimo mokyklose“. Šis projektas buvo skirtas klasikinės muzikos sklaidai tarp jaunimo. Darius Mažintas šį edukacinį klasikinės muzikos skaidos projektą įgyvendino Klaipėdos, Kauno, Panevėžio, Ukmergės, Utenos, Trakų bendrojo lavinimo ir  muzikos mokyklose.

2007–2010 m.  Darius Mažintas, vienas iš VšĮ „Naujoji muzikų karta“ įkūrėjų,  organizavo koncertų serijas ne tik pagrindinėse didžiųjų  Lietuvos miestų salėse, bet ir įvairiose pasaulio koncertų salėse, tokiose kaip Berlyno filharmonija, Niujorko Carnegie Hall, Londono Wigmore Hall ir kitose.

2010 m. gruodžio mėn. Darius Mažintas įsteigė VšĮ „CULTURE LIVE“ ir toliau tęsė koncertų organizavimo veiklą ir į Lietuvą atvežė ne vieną pasaulinio garso atlikėją. Dariaus Mažinto kvietimu mūsų šalyje koncertavo tokios žvaigždės Ivo Pogorelichius, Valery Afanassiev, Pavelas Koganas su Maskvos valstybiniu simfoniniu orkestru.

Šiuo metu VšĮ „CULTURE LIVE“ vadovauja ir koncertinę veiklą organizuoja Dariaus Mažinto žmona Ugnė Sabaitytė. Dariaus Mažinto profesinėje veikloje ne vienas labdaringas koncertas. Už tokius koncertus surinktos lėšos buvo sėkmingai panaudotos Kauno klinikinės ligoninės vaikų pulmonologijos skyriui įrengti bei kitiems kilniems tikslams.

Dariaus Mažinto profesinė veikla buvo įvertinta ne vienu prestižiniu apdovanojimu. 1995 metais Čekijoje jam buvo įteikta „Virtuosi per musica di pianoforte“ trečioji premija, 1996 m. Italijoje „Citta di Senigalia“ trečioji premija, 1997 m., irgi Italijoje, „Pietra Ligure“ trečioji premija, 1998 m.  Graikijoje „Konzerteum“ trečioji premija, 2000 m. Tarptautinio Stasio Vainiūno konkurso  trečioji premija, 2003 m. Prancūzijoje „A. Rubinstein Competition“ antroji premija. 2011 m. Darius Mažintas buvo apdovanotas prestižine „Jaunojo kūrėjo premija“.

2011 metais tarptautiniame festivalyje "Holland music session" pianistas Darius Mažintas kartu su violončelininku Glebu Pyšniaku buvo apdovanoti pagrindiniu prizu.

2011 m. kovo 18 d. Paul Barblé kultūros centre, Liuksemburge, pianistas Darius Mažintas dalyvavo konferencijoje „Lietuva – kraštas ir žmonės", skirtoje Lietuvos politinei raidai per pastaruosius 20 metų apžvelgti ir Lietuvos kultūros paveldui pristatyti. Atlikėjas skambino M. K. Čiurlionio kūrinius ir supažindino liuksemburgiečius su šio menininko dailės kūriniais.

Rugsėjo mėn. Darius Mažintas kartu su garsiu muzikologu ir Nobelio premijos koncertinės ceremonijos pagrindiniu ekspertu prof. Michailu Kaziniku vedė paskaitas-koncertus LR Švietimo ir mokslo ministerijoje bei Vilniaus miesto savivaldybėje susirinkusiems įvairių gimnazijų moksleiviams bei pedagogams.

Nuo 2013 m. kovo mėn. Darius Mažintas eina Lietuvos Respublikos kultūros viceministro pareigas.

Dariaus Mažinto žmona Ugnė, sūnus Patrikas.